ཉེ་ཆར་ཨོ་སི་ཊི་ལི་ཡ་དང་རྒྱ་དམར་གཞུང་གཉིས་བར་ཕྱི་འབྲེལ་ཐོག་མཛད་དཀའ་འཕྲད་བཞིན་པའི་གནད་དོན་ནི་རྒྱ་དམར་གཞུང་གིས་ནམ་རྒྱུན་རྒྱལ་ཁབ་གཞན་ཚོར་ནང་སྲིད་ལ་ཐེ་ཇུས་མ་བྱེད་ཟེར་བཞིན་རང་ཉིད་ཀྱིས་རྒྱལ་ཁབ་གཞན་གྱི་ནང་སྲིད་ལ་ཐེ་ཇུས་ཆེན་པོ་བྱས་པར་བརྟེན།ཨོ་སི་ཊི་ལི་ཡ་གཞུང་དང་མི་མང་།གསར་ལམ་ཁག་གིས་གནད་དོན་དེའི་ཐོག་ཚོར་པ་རྐྱེན་པོས་བགྲོ་གླེང་གནང་བཞིན་པ་དང་།ལྷག་པར་དུ་ཨོ་སི་ཊི་ལི་ཡའི་དབུས་གཞུང་ནས་རྒྱལ་ཁབ་གཞན་གྱིས་ནང་སྲིད་ལ་ཐེ་ཇུས་མི་ཡོང་བའི་ཆེད་གསང་བའི་ལས་དོན་དང་གསང་མྱུལ་གྱི་བཅའ་ཁྲིམས་ལ་བསྐྱར་བཅོས་ཆེན་པོ་ཞིག་གཏོང་རྒྱུ་ཡིན་པའི་ཁྱབ་བསྒྲགས་བྱས་ཡོད།